Darlington
Store norske leksikon,Geografi,Verdens geografi,Europa,Storbritannia og Nord-Irlands geografi
Darlington er en by og et område i Storbritannia, England, i grevskapet Durham, ved elven Skerne, bielv til Tees, 60 kilometer sør for Newcastle. Byen har 92 363 innbyggere (folketelling i 2011), området har 105 564 innbyggere, og et areal på 198 kvadratkilometer.
Darlington hadde omfattende tekstilindustri, som i det nittende århundre ble overskygget av jernbaneindustrien. Verdens første passasjerjernbane, «Stockton and Darlington Railway,» ble åpnet 27. september 1825 mellom Darlington og Stockton-on-Tees. Brobygging, lokomotivproduksjon og vedlikehold ble dominerende virksomheter, og Darlington er fortsatt sentrum for tungindustri, men telekommunikasjon og tjenesteytende næringer blir stadig viktigere.Jernbanemuseet Head of Steam ligger i jernbanestasjonen North Road og har utstilt lokomotivet som trakk det første passasjertoget, Locomotion No. 1, som ble bygget av George Stephenson. Les mer i Store norske leksikon jernbane damplokomotiv Eksterne lenker VisitDarlington